b'\n_START_ARTICLE_\nPingviini (sarjakuvahahmo)\n_START_SECTION_\nSarjakuvissa\n_START_PARAGRAPH_\nPingviinin oikea nimi on Oswald Cobblepot. H\xc3\xa4n syntyi keskiluokkaiseen perheeseen ja koki raskaita aikoja kasvaessaan aikuiseksi. Cobblepotia kiusattiin lapsena h\xc3\xa4nen ulkon\xc3\xa4k\xc3\xb6ns\xc3\xa4 vuoksi ja verrattiin usein lintuun. Sittemmin Cobblepot yst\xc3\xa4vystyi villilintuihin, jotka vierailivat h\xc3\xa4nen kasvihuoneessaan. H\xc3\xa4n sy\xc3\xb6tti lintuja, jotka tottuivat h\xc3\xa4nen l\xc3\xa4sn\xc3\xa4oloonsa. Vuosien ajan Cobblepot tunsi olonsa t\xc3\xa4m\xc3\xa4n vuoksi ulkopuoliseksi ja muut lapset nimitteliv\xc3\xa4t h\xc3\xa4nt\xc3\xa4 pingviiniksi. Cobblepot ajautui raivon partaalle ja suunnitteli useita keinoja kostaakseen luokkatovereilleen ja lapsille, jotka kiusasivat h\xc3\xa4nt\xc3\xa4. High Schoolin tanssiaisissa Cobblepot p\xc3\xa4\xc3\xa4tti tehd\xc3\xa4 pienen jekun l\xc3\xa4hett\xc3\xa4m\xc3\xa4ll\xc3\xa4 muutaman harakan aiheuttamaan harmia kiusaajilleen. He kuitenkin kostivat ja hakkasivat Cobblepotin. H\xc3\xa4n onnistui palaamaan takaisin loukkaantuneena ja meni katsomaan adoptoituja lemmikkej\xc3\xa4\xc3\xa4n. Yksi niist\xc3\xa4 kuitenkin puri h\xc3\xa4nt\xc3\xa4 ja se sai Cobblepotin raivoon, ett\xc3\xa4 h\xc3\xa4n hakkasi linnun. Cobblepot p\xc3\xa4\xc3\xa4tti kuitenkin suorittaa koulun loppuun, jonka j\xc3\xa4lkeen h\xc3\xa4n p\xc3\xa4\xc3\xa4tti siirty\xc3\xa4 rikollisuuden tielle ja otti nimekseen Pingviini. H\xc3\xa4n k\xc3\xa4ytti perheens\xc3\xa4 omaisuutta rakentaakseen Ice Berg -y\xc3\xb6klubin. Sittemmin Pingviini on ollut mukana useita kertoja Gothamissa tapahtuneiden laittomuuksien parissa. H\xc3\xa4n muun muassa toimi laittomasti nyrkkeilypromoottorina ja on useasti toiminut mustassa p\xc3\xb6rssiss\xc3\xa4.\n_START_SECTION_\nElokuva\n_START_PARAGRAPH_\nDanny De Vito esitti Pingviini\xc3\xa4 vuonna 1992 ensi-iltansa saaneessa ja Tim Burtonin ohjaamassa Batman \xe2\x80\x93 paluussa. Eroa sarjakuvaversioon elokuvassa oli se, ett\xc3\xa4 Pingviini hyl\xc3\xa4ttiin lapsena ja h\xc3\xa4n kasvoi Gotham Cityn viem\xc3\xa4reiss\xc3\xa4 ja my\xc3\xb6hemmin sirkusseurueessa. Pingviinin ulk\xc3\xb6n\xc3\xa4k\xc3\xb6kin on muuttanut sarjassa radikaalisti, ja h\xc3\xa4nest\xc3\xa4 on tehty julmempi ja katkerampi hahmo.'